**Sajtóközlemény**

**Törtel Község Önkormányzata pályázatot nyert felszíni csapadékvíz-elvezetés létesítményeinek fejlesztésére**

|  |
| --- |
| Nagy örömmel értesítjük a tisztelt lakosságot községünk legújabb pályázati sikeréről. A fejlesztés eredményeként megújul Törtel központi részének belterületi csapadékvíz-elvezető rendszere. A fejlesztés 95%-os támogatási arány mellett, bruttó 121,6 millió forint támogatással valósul meg. |

A projekt keretében az önkormányzat a 35,4 ha területű József Attila út – Alkotmány út – Kocséri úti „térség” csapadékvíz elvezetés fejlesztését valósítja meg. A projekt során megvalósul a meglévő csatornák megfelelő méretezés szerinti átalakítása, a megfelelő torkolati vízelvezetés biztosítása és egy árvízcsúcs-csökkentő tározó létesítése, mellyel a csatornaméretek gazdaságosabb kialakítása és a területre leeső csapadékvizek hasznosítása is lehetővé válik. A projekt hatására, az elvezető árkok kialakításának köszönhetően a talaj- és vízszennyezés is csökkenni fog. A tervezett területen keletkező csapadékvizek tározó tóba való bevezetésével és a tározón történő átvezetésével az árvízcsúcs csökkentésen kívül a tó ökológiai állapota javul, valamint a helyben keletkező vizek hosszabb távú helyben tartása is megvalósul a komplex vízgazdálkodási szemléletnek megfelelően. Az árvízcsúcs-csökkentési kapacitást a tározó tó mellett található területek esőkertként való hasznosításával tovább növeljük.

A megítélt vissza nem térítendő támogatás összege bruttó 121 602 375 Ft. A projekt a Pénzügyminisztérium támogatásával, a Pest megye Területfejlesztési Koncepciója 2014-2030 és Pest megye Területfejlesztési Programja 2014-2020 megvalósításához nyújtott célzott pénzügyi támogatásból valósul meg.

A fejlesztés a PM\_CSAPVIZGAZD\_2017/29 azonosítószámú, „Törtel település központi részén felszíni csapadékvíz elvezetés fejlesztése” tárgyú projekt keretében valósul meg. A sikeres közbeszerzési eljárás lefolytatását követően megtörtént a szerződéskötés a kivitelezést végző nyertes vállalkozóval (Revand Team Kft.), a munkálatok 2019. januárban megkezdődtek.

A projekt tervezett befejezési dátuma: 2019. december 17.